Document ID: 32001L0048

Direktiva Komisije 2001/48/ES
z dne 28. junija 2001
o spremembi prilog k Direktivam Sveta 86/362/EGS in 90/642/EGS o določanju mejnih vrednosti ostankov pesticidov v in na žitih in ter v in na nekaterih proizvodih rastlinskega izvora, vključno s sadjem in zelenjavo
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 86/362/EGS z dne 24. julija 1986 o določitvi mejnih vrednosti ostankov pesticidov v in na žitih [1], kakor je bila nazadnje spremenjena z Direktivo Komisije 2001/39/ES [2], in zlasti člena 10 Direktive,
ob upoštevanju Direktive Sveta 90/642/EGS z dne 27. novembra 1990 o določitvi mejnih vrednosti ostankov pesticidov v in na nekaterih živilih rastlinskega izvora, vključno s sadjem in zelenjavo [3], kakor je bila nazadnje spremenjena z Direktivo 2001/39/ES, in zlasti člena 7 Direktive,
ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet [4], kakor je bila nazadnje spremenjena z Direktivo Komisije 2001/47/ES [5], in zlasti člena 4(1)(f) Direktive,
ob upoštevanju naslednjega:
(1) Novi aktivni snovi, azoksistrobin in kresoksim-metil, sta bili vključeni v Prilogo I k Direktivi 91/414/EGS z Direktivama Komisije 98/47/ES [6] in 1999/1/ES [7], za uporabo izključno kot fungicida, brez določitve posebnih pogojev, ki imajo vpliv na posevke, katere je mogoče tretirati s fitofarmacevtskimi sredstvi, ki vsebujejo ti aktivni sestavini.
(2) Mejne vrednosti ostankov v in na pridelkih, zajetih v direktivah 86/362/EGS in 90/642/EGS, so bile za ostanke azoksistrobina določene z direktivama Komisije 1999/71/ES [8] in 2000/48/ES [9] ter z Direktivo Sveta 2000/58/ES [10] za ostanke kresoksim-metila.
(3) Pri določanju navedenih mejnih vrednosti ostankov je bilo ugotovljeno, da je treba te stopnje redno pregledovati in spreminjati glede na nove informacije in podatke. Direktive 1999/71/ES, 2000/48/ES in 2000/58/ES potrjujejo, da države članice določijo začasne nacionalne mejne vrednosti ostankov za druga žita ter sadje in zelenjavo, kot del njihove registracije fitofarmacevtskih sredstev, ki vsebujejo azoksistrobin in kresoksim-metil, ter v skladu z zahtevami člena 4(1)(f) Direktive 91/414/EGS o tem uradno obvestijo Komisijo. Da bi to omogočili, so bile nekatere mejne vrednosti, opredeljene v direktivah 1999/71/ES in 2000/48/ES, ter vse mejne vrednosti, opredeljene v Direktivi 2000/58/ES, začasno določene, kar je državam članicam omogočalo, da registrirajo nove uporabe in da uradno obveščajo Komisijo v skladu s postopkom, opisanim v navedenem členu. Ta člen določa, da če obstaja začasna mejna vrednost ostankov Skupnosti in če bi nova registrirana uporaba privedla do višjih vrednosti, država članica, ki izda registracijo, pred registracijo določi začasno nacionalno mejno vrednost ostankov v skladu s členom 4(1)(f) Direktive 91/414/EGS.
(4) Da bi zagotovili primerno varstvo potrošnikov pred izpostavljenostjo ostankom v ali na proizvodih, za katere uporaba ni bila registrirana, je bilo za te proizvode pri sprejemanju direktiv 1999/71/ES, 2000/48/ES in 2000/58/ES priporočljivo določiti začasne mejne vrednosti ostankov na spodnji meji analitične določitve. Določanje takšnih začasnih mejnih vrednosti ostankov na nivoju Skupnosti pa ne preprečuje državam članicam začasne registracije azoksistrobina in/ali kresoksim-metila za uporabo pri teh proizvodih v skladu s členom 4(1)(f) Direktive 91/414/EGS.
(5) Za registracijo fitofarmacevtskega sredstva morajo države članice uporabljati enotna načela, določena v Prilogi VI Direktive 91/414/EGS, zlasti pri ocenjevanju dokumentacije, ki ustreza zahtevam Priloge III k Direktivi 91/414/EGS, ki jo predloži vlagatelj zahtevka za registracijo. Oddelek 8 dela A Priloge III k Direktivi 91/414/EGS zahteva od vlagateljev, da predložijo nekatere informacije, vključno s predlaganimi mejnimi vrednostmi ostankov, skupaj s popolno obrazložitvijo in oceno možne in dejanske izpostavljenosti z vnosom hrane in na druge načine. Priloga VI, del B, oddelek 2.4.2 in del C, oddelek 2.5 Direktive 91/414/ES zahteva od držav članic, da ocenijo prejete informacije o vplivu ostankov na človekovo zdravje in na zdravje živali ter o vplivu na okolje in sprejme odločitve o registracijah, ki zagotavljajo, da so ostanki, ki se pojavijo, odraz minimalnih odmerkov fitofarmacevtskega sredstva, potrebnega za doseganje primernega varstva rastlin, ki sovpada z dobro kmetijsko prakso in ki se uporablja na takšen način, da so ostanki pri žetvi, zakolu ali po shranjevanju, kadar to pride v poštev, zmanjšani na minimum.
(6) Pridobljeni so bili novi podatki za uporabo azoksistorbina pri jajčevcih, papriki, ovsu, hmelju, grahu (svežem in suhem) in za uporabo kresoksim-metila pri beluših, jagodah ter drugem malem sadju in jagodičevju. Ti novi podatki so bili ovrednoteni in ugotovljeno je bilo, da je primerno popraviti začasne mejne vrednosti ostankov, ki so bile določene za te proizvode v direktivah 1999/71/ES, 2000/48/ES in 2000/58/ES.
(7) Ob vključitvi azoksistorbina v Prilogo I Direktive 91/414/EGS je bila opravljena njegova tehnična in znanstvena ocenitev, ki je bila zaključena 22. aprila 1998 v obliki poročila o pregledu Komisije za azoksistorbin. V tem poročilu je bil določen sprejemljiv dnevni vnos (SDV) azoksistorbila 0,1 mg/kg telesne mase dnevno. Ob vključitvi kresoksim-metila v Prilogo I Direktive 91/414/EGS je bila opravljena njegova tehnična in znanstvena ocenitev, ki je bila zaključena 16. oktobra1998 v obliki poročila o pregledu Komisije za kresoksim-metil. V tem poročilu je določeno, da je sprejemljiv dnevni vnos (SDV) kresoksim-metila 0,4 mg/kg telesne mase dnevno. Vseživljenjska izpostavljenost potrošnikov živilom iz posevkov, tretiranih z azoksistorbinom in kresoksim-metilom, je bila ocenjena in ovrednotena v skladu s postopki in praksami, ki se uporabljajo v Skupnosti, ob upoštevanju smernic, ki jih je objavila Svetovna zdravstvena organizacija [11] in izračunano je bilo, da mejne vrednosti ostankov, predvidene s to direktivo, ne povzročijo preseganja teh SDV.
(8) Med ocenjevanji in razpravami, ki so potekale pred vključitvijo azoksistorbina in kresoksim-metila v Prilogo I k Direktivi 91/414/EGS, niso bili opaženi akutni toksični učinki, ki zahtevajo določitev akutnega referenčnega odmerka.
(9) Prek Svetovne trgovinske organizacije so potekala posvetovanja s trgovinskimi partnerji Skupnosti o vrednostih, določenih v tej direktivi, in njihove pripombe so bile upoštevane. Možnost določitve uvozne tolerančne mejne vrednosti za nekatere kombinacije pesticid/rastlina bo Komisija preučila na podlagi predložitve sprejemljivih podatkov.
(10) Nasveti in priporočila Znanstvenega odbora za rastline, zlasti glede varstva potrošnikov živil iz posevkov, tretiranih s pesticidi, so bili upoštevani.
(11) Ukrepi, predvideni s to direktivo so v skladu z mnenjem Stalnega odbora za zdravstveno varstvo rastlin -
SPREJELA NASLEDNJO DIREKTIVO:
Člen 1
V del A Priloge II k Direktivi 86/362/EGS se doda naslednja postavka v zvezi z azoksistrobinom:
"Ostanek pesticida | Mejna vrednost v mg/kg |
Azoksistrobin | 0,3 Oves |
Člen 2
V Prilogi II k Direktivi 90/642/EGS se stolpca "azoksistrobin" in "kresoksim-metil" nadomestita s stolpci, določenimi v Prilogi k tej direktivi.
Člen 3
Določba člena 3(2) Direktive 2000/42/ES "Mejna vrednost ostankov za acefat pri breskvah je 0,02 (*) mg/kg" se uporablja v državah članicah od 1. decembra 2001.
Člen 4
1. Ta direktiva začne veljati dan po objavi v Uradnem listu Evropskih skupnosti.
2. Države članice sprejmejo in objavijo zakone in druge predpise, potrebne za uskladitev s to direktivo, najpozneje do 28. februarja 2002. O tem takoj obvestijo Komisijo.
3. Te predpise uporabljajo od 1. marca 2002.
4. Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
Člen 5
Ta direktiva je naslovljena na države članice.
V Bruslju, 28. junija 2001

Labels: 0
17
20
6